༈རྣམ་སྲས་ལྗང་སེར་བེ་ཅོན་ཅན་ལ།  བྲིས་སྐུ་རྟེན་རྫས་མཆོད་གཏོར་སོགས་འཛོམས་པར་བྱས་ལ།  བདག་བསྐྱེད་སྔོན་དུ་འགྲོ་བས།  མཆོད་པ་བྱིན་གྱིས་བརླབས།  མདུན་བསྐྱེད་ཨ་མྲྀ་ཏས་བསངས།  སྭ་བྷ་ཝས་སྦྱངས།  སྟོང་པ་ཉིད་དུ་གྱུར།  སྟོང་པའི་ངང་ལས་ཧྲི་ལས་རིན་པོ་ཆེའི་ཁྲིའི་སྟེང་དུ་པདྨ་དང་ཟླ་བའི་གདན་ལ།  བཻ་ཡིག་ལྗང་གུ་ལས་འོད་ཟེར་འཕྲོས་འདུས་ཡོངས་སུ་གྱུར་པ་ལས།  རྒྱལ་པོ་ཆེན་པོ་རྣམ་ཐོས་སྲས་སྐུ་མདོག་ལྗང་གུ་ཞལ་གཅིག་ཕྱག་གཉིས།  གཡས་ཡིད་བཞིན་གྱི་ནོར་བུས་མཚན་(༩༧)པའི་བེ་ཅོན་ཐུགས་ཀར་འཛིན་པ།  གཡོན་པས་དངོས་གྲུབ་སྟེར་བའི་ནེའུ་ལེ་བརླ་གཡོན་པ་ལ་བརྟེན་ཏེ་བསྣམས་པ།  ཞི་འཛུམ་སྒེག་ལ་ཡན་ལག་རགས་ཤིང་གསུས་ཁྱིམ་ཆེ་བ།  དར་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་ཅིང་།  ཞལ་ནས་ནོར་བུའི་ཆར་འབེབས་པ།  ཕྲག་གོང་གཡས་གཡོན་ནས་ཉི་ཟླ་འཆར་བ།  སེམས་དཔའི་སྐྱིལ་མོ་ཀྲུང་གིས་གཏེར་གྱི་བུམ་པའི་སྟེང་ན་བཞུགས་པའོ།  ། དེའི་གཡོན་དུ་ཕུཿཡིག་ལས་ཡུམ་པདྨ་གཙུག་ཕུད་མ་སྐུ་མདོག་དམར་མོ།  གཡས་ནོར་བུ་དང་གཡོན་བུམ་པ་འཛིན་པ།  སྨད་སྦྲུལ་མཇུག་ཏུ་འཁྱིལ་ཞིང་སྦྲུལ་མགོའི་གདེངས་ཀ་བདུན་དང་ལྡན་པ།  དར་དང་རིན་པོ་ཆེའི་རྒྱན་གྱིས་བརྒྱན་པའོ།  ། སྤོས་སྦྱོར་བསྲེག་ཅིང་།  རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས།  འོད་ཟེར་གྱི་སྣེ་ལ་ཁྲོ་བོ་འདོད་པའི་རྒྱལ་པོ་ལྕགས་ཀྱུ་དང་ཞགས་པ་ཐོགས་པ་བྱུང་སྟེ།  རྒྱལ་པོ་འཁོར་དང་བཅས་པ་བཛྲ་ས་མཱ་ཛཿལྕགས་ཀྱུའི་ཕྱག་རྒྱ་དང་བཅས།  མགོན་པོ་ཀུན་གཤེགས་ཐུགས་དམ་ཅན།  ། ད་ལྟ་སྙིགས་མ་ལྔ་ཡི་དུས།  ། ཐམས་ཅད་ཉོན་མོངས་འདམ་བྱིང་བས།  ། མཚམས་མེད་ལྔ་ནི་ཀུན་སྤྱོད་ཅིང་།  ། གཟིགས་ཤིང་གཤེགས་པའི་གནས་ངན་ཡང་།  ། ཤཱཀྱ་སེང་གེའི་སྤྱན་སྔར་ཁྱོད།  ། ཐུགས་དམ་གང་བཞེས་དེ་དགོངས་ལ།  ། འདྲེན་པའི་བསྟན་པ་བསྲུང་བ་དང་།  ། སེམས་ཅན་ཀུན་ལ་སྨན་སླད་དུ།  ། བྱང་ཕྱོགས་གནས་ན་བཞུགས་པ་རྣམས།  ། སེམས་ཅན་དོན་ཕྱིར་གཤེགས་སུ་གསོལ།  ། ཨོཾ་བཻ་ཤྲ་མ་ཎ་ས་པ་རི་ཝཱ་ར་ས་མཱ་ཛཿཛཿཧཱུཾ་བཾ་ཧོཿཨོཾ་བཻ་སྭཱ་ཧཱ།  ཨོཾ་བཻ་ཤྲ་མ་ཎ་ཨ་ཀཪྵ་ཡ་ཛཿབཻ་རིང་པོ་བརྗིད་དང་ལྡན་པ་མིག་འཛུམ་སུམ་ཅུ་སོ་གཉིས་ཀྱི་ཡུན་ཚད་དུ་བརྗོད།  ཨ་མྲྀ་ཏའི་སྔགས་ཀྱིས་ཕྱིར་འབྲང་གི་བགེགས་བསྐྲད།  རྒྱལ་པོའི་ཐུགས་ཀར་པདྨ་འདབ་བརྒྱད་ཀྱི་འདབ་མ་རེ་རེ་ལ་བཻ་བཞི་བཞི།  བདག་མདུན་གྱི་ཐུགས་འོད་ཟེར་གྱི་ལྕགས་ཀྱུས་སྦྲེལ་བར་གྱུར།  ཨོཾ་རཏྣ་མུ་ཀུ་ཊ་ཨ་བྷི་ཥིཉྩ་མི།  ཞེས་ཅོད་པན་གྱིས་དབང་བསྐུར།  དཔྲལ་བར་ཨོཾ།  མགྲིན་པར་ཨཱཿཐུགས་ཀར་ཧཱུཾ་གིས་མཚན་པར་གྱུར།  ཨརྒྷཾ་ནས་ཤཔྟའི་བར་གྱིས་མཆོད།  ནོར་བདག་གཏེར་ལ་མངའ་བརྙེས་པ།  ། ཀླུ་རྒྱལ་ཚོགས་ལ་དབང་ཡང་བསྒྱུར།  ། རྒྱལ་ཆེན་ཡབ་ཡུམ་འཁོར་བཅས་ལ།  ། གུས་པས་བསྟོད་དེ་ཕྱག་ཀྱང་འཚལ།  ། ཞེས་བསྟོད།  བཟླས་པའི་དམིགས་པ་གསལ་གདབ་ལ།  ཏདྱ་ཐཱ།  ཧི་ལི་མ་ཎི་བྷ་དྲ།  ཧི་ལི་ཧི་ལི་མ་ཎི་བྷ་དྲ།  ཀི་ལི་མ་ཎི་བྷ་དྲ།  ཀི་ལི་ཀི་ལི་མ་ཎི་བྷ་དྲ།  ཀུ་རུ་མ་ཎི་བྷ་དྲ།  ཀུ་རུ་ཀུ་རུ་མ་ཎི་བྷ་དྲ།  ཏུ་རུ་མ་ཎི་བྷ་དྲ།  ཏུ་རུ་ཏུ་རུ་མ་ཎི་བྷ་དྲ།  སུ་རུ་མ་ཎི་བྷ་དྲ།  སུ་རུ་སུ་རུ་མ་ཎི་བྷ་དྲ།  ཙུ་རུ་མ་ཎི་བྷ་དྲ།  ཙུ་རུ་ཙུ་རུ་མ་ཎི་བྷ་དྲ།  ཨོཾ་ཨེ་ཧྱེ་ཧི།  ཏིཥྛ་ཏིཥྛ་སརྦ་ཨརྠ་མེ་སཱ་དྷ་ནི།  ཏདྱ་ཐཱ།  སུ་དྷི་ནི།  སུ་ར་སྱ།  སུ་མ་ཏི།  སུ་པུ་ཥི།  ཧི་ལི་མི་ལི་སྭཱ་ཧཱ།  ཞེས་དང་།  ཨོཾ་བཻ་ཤྲ་མ་ཎ་ཡེ་སྭཱ་ཧཱ།  ཞེས་ཡབ་ཀྱི་སྔགས་དང་།  ཨོཾ་ནཱ་ག་ནི་བ་སུ་ཏེ་ཀུ་རུ་ཡེ་སྭཱ་ཧཱ།  ཞེས་ཡུམ་གྱི་སྔགས་རྣམས་བཟླའོ།  ། གཏོར་མ་འབུལ་བ་ནི།  ཨོཾ་བཛྲ་ཡཀྵ་ཀྲོ་དྷས་བགེགས་བསྐྲད།  ཨ་མྲྀ་ཏས་བསངས།  སྭ་བྷཱ་ཝས་སྦྱངས།  སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེའི་(༩༨)སྣོད་ཀྱི་ནང་དུ་ཁཾ་ཞུ་བ་ལས་བྱུང་བའི་གཏོར་མ་བདུད་རྩིའི་རྒྱ་མཚོར་གྱུར།  དེ་ཉིད་ཀྱི་མཐའ་བསྐོར་དུ་ཀཾ་ལས་བུམ་པ།  བཾ་ལས་ཁྲུས་ཀྱི་རྫིང་བུ།  ཁཾ་ལས་དཔག་བསམ་གྱི་ཤིང་དང་།  འདོད་འཇོའི་བ་མོ་ལ་སོགས་པས་བསྐོར་བ་དང་།  གཏོར་མའི་སྟེང་དུ་ཨོཾ་ཨཱཿཧཱུཾ་ཞུ་བ་ལས་ཁ་དོག་དྲི་རོ་ནུས་པའི་མཐུ་ཕུན་སུམ་ཚོགས་པར་གྱུར།  ཨོཾ་ཨཱཿཧཱུཾ།  ལན་གསུམ།  ཨ་ཀཱ་རོ་སོགས་དང་།  རུ་རུ་སོགས་དང་།  ཨོཾ་སརྦ་བིད་པཱུ་ར་སོགས་ནམ་མཁའ་མཛོད་ཀྱི་སྔགས་རྒྱ་རྣམས་ལན་གསུམ་མམ་བདུན་བདུན་གྱིས་རྒྱ་ཆེར་སྤེལ།  རྡོ་རྗེ་ཐལ་མོ་ཁ་གྱེན་དུ་ཕྱེ་ལ།  ཨོཾ་བེ་ཤྲ་མ་ཎ་ཡེ་ས་པ་རི་ཝཱ་ར་ཨི་དཾ་བ་ལིཾ་གྲྀཧྞནྟུ་ས་མ་ཡ་རཀྵནཱ་མ་མ་སརྦ་སིདྡྷིམྨེ་པྲ་ཡཙྪ་མ་མ་སརྦ་ཀརྨ་སཱ་དྷ་ཨ་མོ་གྷ་ཡ་སྭཱ་ཧཱ།  ཞེས་ལན་བདུན་གྱིས་ཕུལ།  གོང་བཞིན་མཆོད་བསྟོད་བྱ།  འདོད་དོན་ལ་གསོལ་བ་གདབ།  ཡིག་བརྒྱས་ལྷག་ཆད་ཁ་བསྐང་། ༈འདིའི་རྗེས་གནང་བྱེད་པར་འདོད་པས།  མཎྜལ་པདྨ་འདབ་བརྒྱད་ཀྱི་སྟེང་དུ་རྟེན་གཏོར་ནོར་བུའི་གཟུགས་ཅན་བཞག། སྲོག་འཁོར་གའུ་བླ་རྡོ་དང་བཅས་པ་ཡོད་ན་སྒྲུབ་པའི་སྐབས་མཎྜལ་གྱི་དབུས་སུ་འཇོག། མཆོད་གཏོར་རྣམས་བཤམས་ལ།  གསང་བདག་གི་བདག་བསྐྱེད་སྔོན་དུ་འགྲོ་བས།  གོང་བཞན་འདོད་དོན་གསོལ་བཏབ་ཀྱི་བར་དུ་མདུན་བསྐྱེད་ཀྱི་ཆོ་ག་གྲུབ་པ་ན་རྗེས་གནང་བྱ་སྟེ། ༈སློབ་མས་མཎྜལ་ཕུལ།  གསོལ་བཏབ་ནི།  ཐུགས་རྗེ་ཆེན་པོའི་གཏེར་མངའ་བ།  ། སློབ་དཔོན་ཁྱོད་ནི་དགོངས་སུ་གསོལ།  ། བདག་སོགས་དབུལ་ཕོངས་བསྐྱབ་པའི་ཕྱིར།  ། གཏེར་ཆེན་གྲུབ་པ་བདག་ལ་སྩོལ།  ། ཞེས་སོ།  ། དེ་ནས།  རྒྱལ་ཆེན་རྣམ་མང་ཐོས་པ་ནི།  ། ཁྱོད་ཀྱི་བརྩོན་པར་མཆོད་ནུས་སམ།  ། འཕྲིན་ལས་བཅོལ་དང་དམ་ཚིག་རྣམས།  ། རྗེས་སུ་མཐུན་པར་བྱེད་ནུས་སམ།  ། ཞེས་སློབ་དཔོན་གྱིས་དྲིས་པ་ལ།  གཙོ་བོས་ཇི་ལྟར་སོགས་རྗེས་ཟློས་ཀྱིས་ལན་གདབ།  དཀོན་མཆོག་གསུམ་ལ་བདག་སྐྱབས་མཆི།  ། ཞེས་སོགས་ཀྱིས་རྒྱུན་བཤགས་བྱ།  དེ་ནས།  སློབ་མ་ལ་ཕྱག་རྡོར་གྱི་མངོན་རྟོགས་རིགས་བདག་གི་བར་རྫོགས་པར་ཕོག། མདུན་གྱི་གཏོར་མ་ལ་དམིགས་སུ་བཅུག་སྟེ།  སྭ་བྷཱ་ཝས་སྦྱངས།  སྟོང་པ་ཉིད་དུ་གྱུར།  སྟོང་པའི་ངང་ལས་ཏྲི་ལས་རིན་པོ་ཆེའི་ཁྲིའི་སྟེང་དུ་པདྨ་དང་ཟླ་བའི་གདན་ལ།  བཻ་ཡིག་ལྗང་གུ་ལས་འོད་ཟེར་འཕྲོས་འདུས་ཡོངས་སུ་གྱུར་པ་ལས།  རྒྱལ་པོ་ཆེན་པོ་རྣམ་ཐོས་སྲས་སྐུ་མདོག་ལྗང་གུ་ཞལ་གཅིག་ཕྱག་གཉིས།  གཡས་ཡིད་བཞིན་གྱི་ནོར་བུས་མཚན་པའི་བེ་ཅོན་ཐུགས་ཀར་འཛིན་པ།  གཡོན་པས་དངོས་གྲུབ་སྟེར་བའི་ནེའུ་ལེ་བརླ་གཡོན་པ་ལ་བརྟེན་ཏེ་བསྣམས་པ།  ཞི་འཛུམ་སྒེག་ལ་ཡན་ལག་རགས་ཤིང་གསུས་ཁྱིམ་ཆེ་བ།  དར་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་ཅིང་།  ཞལ་ནས་ནོར་བུའི་ཆར་འབེབས་པ།  ཕྲག་གོང་གཡས་གཡོན་ནས་ཉི་ཟླ་འཆར་བ།  སེམས་དཔའི་སྐྱིལ་མོ་ཀྲུང་གིས་གཏེར་གྱི་བུམ་པའི་སྟེང་ན་བཞུགས་པའོ།  ། དེའི་གཡོན་དུ་ཕུཿཡིག་ལས་ཡུམ་པདྨ་གཙུག་ཕུད་མ་སྐུ་མདོག་དམར་མོ།  གཡས་ནོར་བུ་དང་གཡོན་བུམ་པ་འཛིན་པ།  སྨད་སྦྲུལ་མཇུག་ཏུ་འཁྱིལ་ཞིང་སྦྲུལ་མགོའི་གདེངས་ཀ་བདུན་དང་ལྡན་པ།  དར་དང་རིན་(༩༩)པོ་ཆེའི་རྒྱན་གྱིས་བརྒྱན་པའོ།  ། སྤོས་སྦྱོར་བསྲེག་ཅིང་།  རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས།  འོད་ཟེར་གྱི་སྣེ་ལ་ཁྲོ་བོ་འདོད་པའི་རྒྱལ་པོ་ལྕགས་ཀྱུ་དང་ཞགས་པ་ཐོགས་པ་བྱུང་སྟེ།  རྒྱལ་པོ་འཁོར་དང་བཅས་པ་བཛྲེ་ས་མཱ་ཛཿལྕགས་ཀྱུའི་ཕྱག་རྒྱ་དང་བཅས།  མགོན་པོ་ཀུན་གཤེགས་ཐུགས་དམ་ཅན།  ། ད་ལྟའི་སྙིགས་མ་ལྔ་ཡི་དུས།  ། ཐམས་ཅད་ཉོན་མོངས་འདམ་བྱིང་བས།  ། མཚམས་མེད་ལྔ་ནི་ཀུན་སྤྱོད་ཅིང་།  ། གཟིགས་ཤིང་གཤེགས་པའི་གནས་ངན་ཡང་།  ། ཤཱཀྱ་སེང་གེའི་སྤྱན་སྔར་ཁྱོད།  ། ཐུགས་དམ་གང་བཞེས་དེ་དགོངས་ལ།  ། འདྲེན་པའི་བསྟན་པ་བསྲུང་བ་དང་།  ། སེམས་ཅན་ཀུན་ལ་སྨན་སླད་དུ།  ། བྱང་ཕྱོགས་གནས་ན་བཞུགས་པ་རྣམས།  ། སེམས་ཅན་དོན་ཕྱིར་གཤེགས་སུ་གསོལ།  ། ཨོཾ་བཻ་ཤྲ་མ་ཎ་ས་པ་རི་ཝཱ་ར་ས་མཱ་ཛཿཛཿཧཱུཾ་བཾ་ཧོཿཨོཾ་བཻ་སྭཱ་ཧཱ།  ཨོཾ་བཻ་ཤྲ་མ་ཎ་ཨ་ཀཪྵ་ཡ་ཛཿབཻ་རིང་པོ་བརྗིད་དང་ལྡན་པ་མིག་འཛུམ་སུམ་ཅུ་སོ་གཉིས་ཀྱི་ཡུན་ཚད་དུ་བརྗོད།  ཨ་མྲྀ་ཏའི་སྔགས་ཀྱིས་ཕྱིར་འབྲང་གི་བགེགས་བསྐྲད།  རྒྱལ་པོའི་ཐུགས་ཀར་པདྨ་འདབ་བརྒྱད་ཀྱི་འདབ་མ་རེ་རེ་ལ་བཻ་བཞི་བཞི།  བདག་མདུན་གྱི་ཐུགས་འོད་ཟེར་གྱི་ལྕགས་ཀྱུས་སྦྲེལ་བར་གྱུར།  ཨོཾ་རཏྣ་མུ་ཀུ་ཊ་ཨ་བྷི་ཥིཉྩ་མི།  ཞེས་ཅོད་པན་གྱིས་དབང་བསྐུར།  དཔྲལ་བར་ཨོཾ།  མགྲིན་པར་ཨཱཿཐུགས་ཀར་ཧཱུཾ་གིས་མཚན་པར་གྱུར།  ཞེས་བརྗོད་དེ།  སྤྱན་འདྲེན་གྱི་ཚེ་རོལ་མོ་དྲག་ལ་ཡུན་རིང་བར་བྱེད།  མདུན་གྱི་རྒྱལ་པོ་ཆེན་པོ་ལ་དབུ་རྒྱན་གསོལ་བར་མོས་སུ་བཅུག་ལ་ཅོད་པན་གྱི་ཕྱག་རྒྱ་བཅས།  ཨོཾ་རཏྣ་མུ་ཀུ་ཊ་ཨ་བྷི་ཥིཉྩ་ཧཱུཾ།  ཞེས་པ་དང་།  ཨརྒྷཾ་ནས་ཤཔྟའི་བར་གྱིས་མཆོད།  ནོར་བདག་གཏེར་ལ་མངའ་བརྙེས་པ།  ། ཞེས་སོགས་ཀྱིས་བསྟོད་པའི་རྗེས་ཟློས་བྱར་གཞུག། སྐུའི་རྗེས་གནང་ངོ་།  ། བླ་མའི་ཐུགས་ཀ་ནས་འོད་ཟེར་འཕྲོས།  མདུན་བསྐྱེད་རྒྱལ་པོའི་ཐུགས་རྒྱུད་བསྐུལ།  ཐུགས་ཀ་ནས་སྔགས་འཕྲེང་རིན་ཆེན་འབར་བའི་འཕྲེང་བ་ལྟ་བུ་བྱུང་།  དེ་ལས་འོད་ཟེར་འཕྲོས།  འཕགས་པ་མཆོད།  སེམས་ཅན་གྱི་དབུལ་ཕོངས་བསལ།  འཇིག་རྟེན་ཁམས་ཀྱི་དངོས་གྲུབ་ཐམས་ཅད་བསྡུས་ཏེ་སྔགས་འཕྲེང་ལ་ཐིམ།  དེ་ཉིད་སློབ་མའི་ཁ་སྒོ་ནས་ཞུགས་ཏེ་སྙིང་གའི་ཧཱུཾ་ལ་ཐིམ།  དེ་ནས་སྔགས་འཕྲེང་འཁོར་ལོ་ལྟར་འཁོར་བ་ལ་སེམས་གཏད་དུ་བཅུག་སྟེ།  ཏདྱ་ཐཱ།  ཧི་ལི་མ་ཎི་བྷ་དྲ།  ཧི་ལི་ཧི་ལི་མ་ཎི་བྷ་དྲ།  ཀི་ལི་མ་ཎི་བྷ་དྲ།  ཀི་ལི་ཀི་ལི་མ་ཎི་བྷ་དྲ།  ཀུ་རུ་མ་ཎི་བྷ་དྲ།  ཀུ་རུ་ཀུ་རུ་མ་ཎི་བྷ་དྲ།  ཏུ་རུ་མ་ཎི་བྷ་དྲ།  ཏུ་རུ་ཏུ་རུ་མ་ཎི་བྷ་དྲ།  སུ་རུ་མ་ཎི་བྷ་དྲ།  སུ་རུ་སུ་རུ་མ་ཎི་བྷ་དྲ།  ཙུ་རུ་མ་ཎི་བྷ་དྲ།  ཙུ་རུ་ཙུ་རུ་མ་ཎི་བྷ་དྲ།  ཨོཾ་ཨེ་ཧྱེ་ཧི།  ཏིཥྛ་ཏིཥྛ་སརྦ་ཨརྠ་མེ་སཱ་དྷ་ནི།  ཏདྱ་ཐཱ།  སུ་དྷི་ནི།  སུ་ར་སྱ།  སུ་མ་ཏི།  སུ་པུ་ཥི།  ཧི་ལི་མི་ལི་སྭཱ་ཧཱ།  ཞེས་དང་།  ཨོཾ་བཻ་ཤྲ་མ་ཎ་ཡེ་སྭཱ་ཧཱ།  ཞེས་ཡབ་ཀྱི་སྔགས་དང་།  ཨོཾ་ནཱ་ག་ནི་བ་སུ་ཏེ་ཀུ་རུ་ཡེ་སྭཱ་ཧཱ།  ཞེས་ཡུམ་གྱི་སྔགས་ཏེ།  ཡབ་ཡུམ་གྱི་སྔགས་ཚར་གསུམ་གསུམ་རྗེས་ཟློས་བྱར་གཞུག། སློབ་མས་སློབ་དཔོན་ལ་མེ་ཏོག་འཐོར་ཞིང་།  བཅོམ་ལྡན་བདག་ལ་ཞེས་སོགས་ལན་གསུམ།  སློབ་དཔོན་གྱི་བགྲང་འཕྲེང་སློབ་མའི་སྤྱི་བོར་(༡༠༠)གཞག་ལ།  བཅོམ་ལྡན་འདི་ལ་ཞེས་སོགས་ལན་གསུམ་གྱིས་བྱིན་གྱིས་བརླབས།  གོང་བཞིན་མདུན་བསྐྱེད་ལ་མཆོད་བསྟོད་བྱ།  སློབ་མ་གསང་བདག་གི་ང་རྒྱལ་བརྟན་པོ་བསྐྱེད་དུ་བཅུག་ལ།  གཏོར་མ་ལག་ཏུ་གཏད་དེ།  རྒྱལ་པོ་ཆེན་པོ་རྣམ་ཐོས་སྲས་འཁོར་དང་བཅས་པ་ཁྱེད་རྣམས་ཀྱིས།  ཕྱག་ན་རྡོ་རྗེ།  སྤྱོད་མཛད་ཆོས་ཀྱི་རྡོ་རྗེ།  ཞེས་སོགས་བརྒྱུད་རིམ་གོང་བཞིན་ཐོག། རྩ་བརྒྱུད་ཀྱི་དཔལ་ལྡན་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར་རྡོ་རྗེ་སློབ་མ་འདིའི་ཕྱི་བཞིན་དུ་རྗེས་སུ་འབྲོངས་ལ་ལུས་དང་གྲིབ་མ་བཞིན་དུ་འགྲོགས་ཏེ།  འགལ་རྐྱེན་ཐམས་ཅད་སོལ།  མཐུན་རྐྱེན་ཐམས་ཅད་སྒྲུབས།  དགྲ་བགེགས་ཐམས་ཅད་ཐུལ།  ཇི་ལྟར་བཅོལ་བའི་ལས་ཐམས་ཅད་འགྲུབ་པར་མཛོད་ཅིག། ཅེས་གཏོར་མའི་བཀའ་བསྒོ་དྲག་ཏུ་བྱ།  ཐུགས་ཀྱི་རྗེས་གནང་ངོ་།  ། སྲོག་འཁོར་གའུ་བླ་རྡོ་དང་བཅས་པ་ཡོད་ན།  སློབ་མའི་སྙིང་གར་གཏུགས་ནས།  རྒྱལ་ཆེན་འདི་ལ་སྩལ་ནས་ནི།  ། འདི་ལ་འགོ་བར་མཛད་དུ་གསོལ།  ། ཞེས་བརྗོད།  དེ་མ་འབྱོར་ན་བགྲང་འཕྲེང་སྙིང་གར་གཏུགས་ནས།  རྒྱལ་ཆེན་ཞེས་སོགས་བརྗོད།  དེ་ནས་སློབ་མ་འདིའི་རྗེས་ཟློས་བྱེད་དུ་བཅུག་སྟེ།  སློབ་དཔོན་དགོངས་སུ་གསོལ།  མིའི་འཇིག་རྟེན་དུ་བདག་མིང་འདི་ཞེས་བགྱི་བ་ལ་ཆོས་དང་།  ལོངས་སྤྱོད་དང་།  རིན་པོ་ཆེའི་ཕུང་པོ་ལ་སོགས་པ་ཤིན་ཏུ་རྒྱས་པར་གྱུར་ཅིག། ཅེས་ལན་གསུམ་དང་།  སྤྲོ་ན།  འདོད་པའི་ཁམས་ན་ལོངས་སྤྱོད་པའི།  ། དངོས་གྲུབ་བདག་གིས་ཀུན་ཐོབ་ནས།  ། བླ་མ་ཡི་དམ་དཀོན་མཆོག་མཆོད།  ། འཕྲིན་ལས་རྣམ་བཞི་རྫོགས་པར་ཤོག། རིན་ཆེན་སྣ་བདུན་ལོངས་སྤྱད་ནས།  ། གཏེར་གྱི་དངོས་གྲུབ་ཕ